ماتا هارى

ماتا هارى (Mata Hari) (7 اغسطس 1876 - 15 اكتوبر 1917) رقاصة وجاسوسة نيديرلاندية ، اسمها الحقيقى مارجريتا جيرترويدا زيللى (Margaretha Geertruida Zelle)

 نشأتها 
اتولدت ماتا هارى يوم 7 اغسطس 1876 فى مدينة ليوڤاردين فى نيديرلاند . و فى سنة 1895 اتجوزت الظابط النيديرلاندى رودولف جون ماكلويد (Rudolf John MacLeod) وسافرت معاه لاندونيسيا ونتيجة إهمال جوزها ليها وموت ابنها و هو عنده سنتين اتعلمت ماتا هارى الرقص الشرقى وبقت رقاصة مشهورة على مستوى اندونيسيا كلها ، وكمان حفظت طريقة الست الشرقية فى عرض مفاتنها وساعدها الرقص على كده

بعدما رجعت ماتا هارى مع جوزها لنيديرلاند سابت بنتها معاه وسافرت لباريس عاصمة فرنسا سنة 1903 بإسم الليدى ماكلويد وماعرفتش تشتغل هناك رقاصة ، فاضطرت أنها تمارس الجنس مع اى حد يدفعلها . بعد كده انتحلت شخصية اميرة اسيوية وسمت نفسها ماتا هارى (Mata Hari) ومعناه باللغة الماليزية (عين النهار) وفضل الاسم ده معاها لآخر حياتها لدرجة أنه ماكانش حد يعرف ليها اسم غيره

 احترافها للجاسوسية 
ولما قامت الحرب العالميه الاولانيه سنة 1914 كانت ماتا هارى رجعت لبلدها نيديرلاند و كانت عاطلة ومفلسة ، وقابلت بعد كده القنصل الألمانى اللى أقنعها أنها تعود لباريس وتشتغل مع الألمان ضد الفرنساوى ين فوافقت هى على طول بدون تفكير فى خطورة اللى ناوية تعمله و كان الاسم الكودى بتاعها (H-21) .

بعد كده ماتا هارى عملت علاقة حب مع ظابط روسى ، وده اللى خلى واحد من المخابرات الفرنسية يتابعها واتفق معاها أنها تشتغل مع الفرنساوى ين ضد الألمان قصاد أنه يدفع ليها كل الفلوس اللى هى عايزاها وكده بقت عميل مزدوج

 القبض عليها و إعدامها 
ولأن لكل شئ نهاية ، انكشفت اللعبة اللى كانت بتلعبها ماتاهارى عن طريق وشاية ضدها كان نتيجتها اعتقال السلطات الفرنساوى ة ليها و بعد كده اتقدمت للمحاكمة اللى استمرت لشهور وفيها ظهر كل اللى كانو على علاقة بماتا هارى على حقيقتهم لأنهم اتخلوا عنها فى محنتها . وصدر الحكم فى الاخر باعدام ماتا هارى رميا بالرصاص ، واتنفذ الحكم يوم 15 اكتوبر 1917 فى مدينة فانسن فى فرنسا . وماتت ماتا هارى من غير اللى تتعرف جريمتها الحقيقية ، لأنها كانت فاكرة نفسها بتلعب بقلوب الرجالة وبس

 شوف كمان 
 نيديرلانديين مشهورين

 مصادر 

 لينكات برانيه 


تصنيف:رقاصات نيديرلانديات
تصنيف:رقاصات استربتيز
تصنيف:عشيقات
تصنيف:جاسوسات